NaiveNeuron/SloPal huggingface dataset:
Číž, Miroslav, podpredseda NR SR (2015-05-15):
Ďakujem. Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Eugenovi Jurzycovi. Nech sa páči, pán poslanec.
Senko, Ján, poslanec NR SR (2013-12-05):
Pán predseda, prosím, dajte hlasovať o tom, že Národná rada prideľuje predložený návrh zákona na prerokovanie: – ústavnoprávnemu výboru a – výboru pre kultúru a médiá; a ďalej, aby za gestorský výbor určila výbor pre kultúru a médiá, a že výbory prerokujú návrh zákona do 30 dní a gestorský výbor do 32 dní. Prosím, dajte hlasovať. Predmetný návrh zákona prerokujú ústavnoprávny výbor a výbor pre kultúru a médiá a za gestorský výbor určujeme výbor pre kultúru a médiá.
Novotný, Viliam, poslanec NR SR (2010-07-08):
Ďakujem pekne. Zvolávam ustanovujúcu schôdzu výboru pre zdravotníctvo ihneď po skončení ustanovujúcej schôdze do našej zasadacej miestnosti číslo 143. Ďakujem.
Vašečka, Richard, poslanec NR SR (2022-05-05):
Ďakujem, pán predseda. V rozprave nikto nevystúpil. Pristúpime teda k hlasovaniu o návrhoch, ktoré sú uvedené v spoločnej správe. Gestorský výbor odporúča o návrhoch pod bodmi 1 až 5 hlasovať spoločne a schváliť ich. Pán predsedajúci, prosím, dajte o tom hlasovať.
M. Hort, podpredseda NR SR: (2008-09-18):
Do rozpravy sa písomne za poslanecký klub SMK prihlásil pán poslanec Zsolt Simon ako jediný písomne prihlásený. Po jeho vystúpení bude možnosť prihlásiť sa do rozpravy ústne. Pán poslanec, nech sa páči.
Sokol, Peter, poslanec NR SR (2023-11-14):
Sľubujem. (Potlesk.)
Jurinová Erika, podpredsedníčka NR SR (2014-06-10):
Reagujte, prosím vás, na vystúpenie pani poslankyne.
Petrák, Ľubomír, poslanec NR SR (2013-10-23):
Pán predseda, prosím, dajte hlasovať o návrhu zákona ako o celku s odporúčaním gestorského výboru schváliť ho.
Bugár, Béla, podpredseda NR SR (2019-10-23):
Pani poslankyňa Shahzad, môžte reagovať na faktické.
Mazurek, Milan, poslanec NR SR (2021-06-16):
Pán kolega, ty si sa snažil pôsobiť ako nejaký mediátor pre zlepšenie vzťahov v rámci dvoch znepriatelených policajných alebo rôznych iných skupín, ktoré tu v rámci štátu fungujú. A ja sa na to pokúsim pozrieť trošku s nadhľadom a vrátiť sa k tým dôvodom, pre ktoré by mal byť podľa môjho názoru pán súčasný minister vnútra Mikulec odvolaný. Lebo okrem toho všetkého, čo tu bolo spomínané, čo si aj ty komentoval ohľadne tých podozrení, ktoré sa s jeho osobou spájajú a ktoré tu neboli žiadnym relevantným spôsobom vyvrátené, bolo to z jeho strany nazvané akýsi nejaký útok alebo komplot, alebo snaha ho zdiskreditovať na základe toho, že on bojuje proti rôznym mafiánskym praktikám. Ale, viete, mňa ako poslanca doslova uráža, keď mi niekto, kto má záľubu v luxusných vecičkách a doplnkoch, bude hovoriť, že jeho hodinky za 40-tisíc sú nejaký fejk a že to máme, skrátka, akceptovať len preto, že tento luxusný doplnok napríklad nepriznal vo svojom majetkovom priznaní. To je, to je správanie detinské, to je správanie absolútne nehodné ani len poslanca, nieto ešte ministra. A myslím si, že obyvatelia Slovenskej republiky by to nemali akceptovať. Tak ako by nemali akceptovať, že v dobe, kedy ľudia prichádzajú o všetko, nemajú z čoho žiť, nemajú si za čo kupovať už pomaly krát ani základné potraviny, on pošle milión eur do Grécka na starostlivosť o imigrantov. Tak dobre sa máme! On bude krútiť hlavou a hovoriť, že to išlo na stráženie hraníc. Ale Medzinárodná organizácia pre imigráciu a jej slovenská pobočka jasne napísali, že minister vnútra Roman Mikulec posiela milión eur do Grécka na zabezpečenie zdravotnej starostlivosti nelegálnych imigrantov. Týmto sa chcete všetkým chváliť? Taká bohatá je Slovenská republika? Tých dôvodov na odvolanie pána Mikulca je nesmierne veľa. A z tohto dôvodu nielenže nemôžeme podporiť zotrvanie takéhoto človeka v tejto funkcii, práve naopak. Musíme jasne ukázať, že takýto človek by nemal takúto funkciu zastávať, a preto budeme hlasovať za jeho odvolanie.
P. Paška, predseda NR SR: (2008-02-05):
(Hlasovanie.) 138 prítomných, 134 bolo za, 1 proti, 1 sa zdržal, 2 nehlasovali. Konštatujem, že sme uvedený návrh uznesenia schválili. Teraz poprosím pána poslanca Pavlisa, aby vzhľadom na to, že sme 31. januára zvolili za predsedu Poštového regulačného úradu pána Jána Fľaka, uviedol návrh uznesenia, ktorý vypracoval výbor pre hospodársku politiku a je súčasťou tlače  pod číslom 508a, k návrhu na voľbu predsedu Poštového regulačného úradu . Nech sa páči.
Žiga, Peter, podpredseda NR SR (2023-12-07):
Ďakujem pekne. Pýtam sa spravodajcu, či sa chce vyjadriť k rozprave. Pani spravodajkyňa hovorí, že hlasovanie je o sedemnástej. Týmto prerušujem rokovanie o tomto bode programu. Nasleduje ďalší bod, a to je prvé čítanie o vládnom návrhu zákona, ktorým sa mení a dopĺňa zákon č. 364/2004 o vodách a o zmene zákona Slovenskej národnej rady č. 372 o priestupkoch v znení neskorších predpisov (vodný zákon) v znení neskorších predpisov. Vládny návrh zákona je uverejnený ako tlač 50, návrh na jeho pridelenie na prekovanie výborom je v rozhodnutí č. 43. Prosím podpredsedu vlády a ministra životného prostredia Slovenskej republiky Tomáša Tarabu, aby vládny návrh zákona uviedol. Nech sa páči, pán minister. [Rokovanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 50.]
Blanár, Juraj, podpredseda NR SR (2021-03-31):
Ďakujem, pán spravodajca. Môžete zaujať miesto spravodajcu. Otváram rozpravu. Konštatujem, že do rozpravy som dostal jedinú písomnú prihlášku, za poslanecký klub SMER – sociálna demokracia vystúpi pán poslanec Ladislav Kamenický. Nech sa páči, pán poslanec, máte slovo.
J. Počiatek, minister financií SR: (2009-10-22):
Novela zákona o štátnom rozpočte reaguje na výraznejšie spomalenie výkonnosti ekonomiky v dôsledku kulminácie globálnej krízy. Hospodárska kríza priniesla značné oslabenie zahraničného dopytu, ktorý spôsobuje klesajúcu dynamiku slovenského exportu, výroby, trhu práce a celkového domáceho dopytu a s tým súvisiaci výpadok daňových príjmov oproti objemu schválenému zákonom o štátnom rozpočte na rok 2009, ktorý bol schvaľovaný v čase, keď ešte bol otázny rozmer a trvanie ekonomického spomalenia. Vláda Slovenskej republiky prijala opatrenia zamerané na zmiernenie dosahov globálnej finančnej a hospodárskej krízy. Ide o opatrenia v daňovej oblasti zamerané na zvýšenie nezdaniteľnej časti základu dane pri dani z príjmov fyzických osôb a zvýšenie zamestnaneckej prémie, skrátenie lehoty na vrátenie nadmerného odpočtu DPH a úpravu vstupnej ceny pri hmotnom a nehmotnom majetku pri dani z príjmov. Uvedenými opatreniami dochádza k zníženiu daňových príjmov štátneho rozpočtu schválených v zákone č. 596/2008 Z. z. o štátnom rozpočte na rok 2009. Zároveň sa zreálňuje výška nedaňových príjmov, tuzemských grantov a transferov. Navrhovaný zákon upravuje príjmy a schodok štátneho rozpočtu na rok 2009, objem záväzkov štátu na splátky istín štátneho dlhu v roku 2009, ako aj poskytnutie štátnej záruky za bankový úver konzorcia poskytnutý Európskou investičnou bankou v súvislosti so zabezpečením prostriedkov na financovanie úsekov diaľnice D1. Ďakujem za slovo, skončil som.
Grendel, Gábor, podpredseda NR SR (2021-09-21):
Pani poslankyňa Pleštinská.
Kažimír, Peter, podpredseda vlády a minister financií SR (2012-07-25):
Ďakujem veľmi pekne. Vláda Slovenskej republiky predložila na rokovanie Národnej rady vládny návrh zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov a ktorým sa mení a dopĺňa zákon č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov. Cieľom uvedeného návrhu zákona je upraviť základ pre výpočet odvodu tak, že sa základ pre výpočet odvodu nezníži o hodnotu vkladov prijatých bankou na území Slovenskej republiky a chránených podľa zákona č. 118 o ochrane vkladov a o hodnotu vkladov prijatých bankou na území Slovenskej republiky a chránených v inom členskom štáte Európskej únie alebo v inom štáte, v jazyku slovenskom, teda ten základ pre výpočet bankového odvodu rozširuje o retailové vklady alebo, respektíve o vklady obyvateľstva. Lebo dodnes ten základ pre výpočet boli vklady korporátne. Návrhom zákona sa tiež ukladá bankám a pobočkám zahraničných bánk povinnosť uhradiť správcovi odvodu mimoriadny odvod za štvrtý štvrťrok roku 2012, a to spolu so splátkou odvodu za tento štvrťrok. Návrh zákona zakotvuje, že z dôvodov súvisiacich s úhradou navrhovaných odvodov a ich splátok sa nesmú zvyšovať ceny, vrátane poplatkov, odplát a iných finančných plnení. V článku II uvedeného návrhu zákona sa upravuje zákon o ochrane vkladov. Cieľom tejto úpravy je, aby výšku ročného príspevku mohol určiť aj zákon, a zároveň sa navrhuje, aby v roku 2013 banky neuhrádzali do tohto fondu ročný príspevok. Prijatie navrhovaného zákona bude mať pozitívny vplyv na verejné financie, pričom z hľadiska vplyvov na podnikateľské prostredie sa predpokladá čiastočné zníženie ziskovosti bankového sektora, čo už sa deje aj v reálnom čase, keďže bankový odvod vo svojej reálnej podobe funguje od 1. januára tohto roku. Návrh zákona bol 31. mája tohto roku schválený vládou. Následne bol predložený Národnej rade a 19. júna tohto roku bol aj prerokovaný v Národnej rade v prvom čítaní. Ďakujem.
Kuffa, Štefan, poslanec NR SR (2023-05-25):
Myslím si, že nie je dobré rozbíjať to, čo funguje, a dobrovoľní hasiči sú spokojní s tým systémom, ktorý je. A tí starostovia obcí majú s tým pozitívnu skúsenosť a spolupráca je dobrá. To je, tie dobrovoľné hasičské zbory v malých obciach fungujú v podstate aj tak, že tí mladí ľudia sa stretnú, tak ako si to, pán kolega, hovoril, že to je aj spoločenská udalosť. Teda vytvárajú aj do istej miery ten kolorit alebo možno sú udalosti, slávnosti v obciach, v malých mestách a tí dobrovoľníci sa tam zúčastňujú. Ale avšak chcem poukázať na tú vec, že práve tí dobrovoľní hasiči a zvlášť v tých drobných mestečkách, malých mestách a malých dedinách sú práve prví tí, ktorí zasahujú pri živelných pohromách. A to nie je len požiar, či horí, ale to dnes máme aj tie veterné smršte, napadajú stromy. Ja neviem, konkrétne keď je, ja neviem, povodeň, tak tí dobrovoľníci nastupujú prví. Nechajme im priestor taký, aby, aby títo ľudia mohli robiť dobre. Oni to robia nezištne. Oni to nerobia kvôli peniazom, ale robia to preto, aby boli užitoční tým druhým. Aj tí občania v obciach, spoluobčania ich vnímajú vysoko pozitívne a sú im veľmi vďační. Ja som bol tiež, sám som zažil takúto skúsenosť, kedy zhruba 12 rokov u nás bola veľká povodeň v susednej obci. A práve dobrovoľný hasičský zbor, ktorý tam nastúpil z danej obce, bol ten, ktorý prvý v podstate zasahoval a pomáhal aj pri evakuácii občanov. Bola obec zaplavená tak, že to hrozilo nebezpečie, že sa utopia tí ľudia. Bolo ich treba evakuovať aj na lodiach a podobne. A práve tí dobrovoľníci boli prví, ktorí zasahovali. Samozrejme, aj tí profesionálni sú potrební a zvlášť pri hasení tých požiarov. Avšak dobrovoľníci sú nenahraditeľní.
P. Hrušovský, predseda NR SR: (2004-12-15):
(Hlasovanie.) 119 prítomných, 95 za návrh, 23 sa zdržalo, 1 nehlasoval. Návrh sme schválili. Prosím ďalší návrh. Zs. Komlósy, poslanec: Ďalej odporúčam, aby tento návrh zákona prerokoval výbor pre financie, rozpočet a menu a Ústavnoprávny výbor Národnej rady. Za gestorský výbor navrhujem výbor pre financie, rozpočet a menu. Zároveň odporúčam, aby ústavnoprávny výbor prerokoval tento návrh zákona do 27. januára 2005 a gestorský výbor do 28. januára 2005.
P. Paška, predseda NR SR: (2008-05-22):
Ani tento návrh sme neprijali.
Kamenický, Ladislav, poslanec NR SR (2020-11-12):
Ďakujem pekne. Pán poslanec Fico, musím oceniť to, že jasne si dokázal jednu vec, zmluva uzatvorená medzi štátnymi hmotnými rezervami z 1. 10. 2020 bola uzatvorená ne-zá-kon-ne. Vyzývame orgány činné v trestnom konaní, aby to preverili. To je prvý bod. Druhá vec, čo sa týka samotného nákupu testov, chcem sa opýtať: Aká je pravdepodobnosť, že z tých tisícov obcí a miest na Slovensku, ktoré máme, akurát takúto obrovskú zákazku, tzv. diamantovú zákazku, získa firma priamo z Trnavy? Aká je pravdepodobnosť, že táto firma má napojenie priamo na Matovičovu manželku Paulínku? Aká je pravdepodobnosť, že Ivan Juráš, ktorý zakladal Liberálny dom zo SaS-ky, je tiež prepojený s týmito osobami? A aká je pravdepodobnosť, že štátny tajomník pán Hypký sa, je spolumajiteľom firmy, v ktorej figuruje človek, ktorý vlastní túto firmu? Jedna k miliónu. Nech to prepočítajú matematici. To znamená, že toto je dôkaz o tom, že toto je jedna obrovská zlodejina. Zlodejina. Ďalšia vec. Testy, ktoré ste nakúpili, ja položím len jednu otázku. Pán minister, Igor Matovič, tvrdili ste, že keď je pozitívny výsledok vášho antigénového testu, tak bude určite pozitívny aj v PCR testovaní. Takto tu overili niektorí ľudia, tak z jedenástich pozitívnych antigénových testov sa objavilo 10 negatívnych PCR testov. Zdôvodnite to. Prečo to robíte? Tie testy sú nanič! Vy ste tu preháňali ľudí úplne zbytočne. (Prerušenie vystúpenia predsedajúcim.)
Hrnčiar, Andrej, podpredseda NR SR (2018-05-10):
Doplňujúca otázka, pán poslanec.
M. Hort, podpredseda NR SR: (2008-04-01):
Otváram štvrtý rokovací deň 20. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Pavol Džurina, ďalej pán poslanec Ľuboš Martinák, Iveta Radičová, Ján Slota, Anton Korba a Štefan Zelník. V rokovaní budeme pokračovať v prerušenej rozprave v prvom čítaní o návrhu poslancov Národnej rady Slovenskej republiky Marty Damborskej, Ľudmily Muškovej a Jána Podmanického na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Dostali ste ho ako tlač 565. Prosím teraz poslankyňu Ľudmilu Muškovú, aby zaujala miesto určené pre navrhovateľov, a spravodajkyňu z výboru pre sociálne veci a bývanie pani poslankyňu Miladu Belásovú, aby zaujala miesto určené pre spravodajcov. Ďakujem pekne. Do rozpravy ústne sú prihlásené panie poslankyne Marta Damborská a Ľudmila Mušková. Dávam teraz slovo pani poslankyni Damborskej a pripraví sa pani Ľudmila Mušková. Pani poslankyňa, máte priestor v rozprave. Nech sa páči.
Jasaň, Viliam, poslanec NR SR (2012-11-28):
Dajte hlasovať spoločne o návrhu pána poslanca Zajaca.
Mihalik, Marcel, poslanec NR SR (2023-05-17):
Ďakujem za slovo. Vážený pán predsedajúci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Vladimíry Marcinkovej, Vladimíra Ledeckého a Tomáša Lehotského na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, tlač 1484. Národná rada Slovenskej republiky uznesením č. 2170 z 29. marca 2023 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor. Návrh zákona, tlač 1484, prerokovali a odporučili schváliť všetky určené výbory. Z uznesení výborov pod bodom III tejto spoločnej správy vyplýva jeden pozmeňujúci návrh. Gestorský výbor odporúča návrh zákona schváliť. Spoločná správa o prerokovaní návrhu zákona vo výboroch v druhom čítaní bola schválená uznesením výboru pre sociálne veci č. 273 z 2. mája 2023. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, skončil som, otvorte, prosím, rozpravu.
Pellegrini, Peter, podpredseda NR SR (2020-07-08):
Ďakujem pekne. Pán europoslanec Hojsík.
Bugár, Béla, podpredseda NR SR (2019-05-15):
Pani poslankyňa bola jediná, ktorá sa prihlásila ústne do rozpravy, preto vyhlasujem rozpravu za skončenú. Chcete zaujať stanovisko k rozprave? Nie, ďakujem pekne, prerušujem rokovanie o tomto bode. A budeme pokračovať prvým čítaním, pokiaľ dobre vidím, áno, prvým čítaním o návrhu skupiny poslancov na vydanie zákona, ktorým sa dopĺňa zákon č. 211/2000 Z. z. o slobodnom prístupe k informáciám, tlač 1453. Znovu dávam slovo pani poslankyni Kiššovej, ktorá tento návrh za skupinu poslancov, samozrejme, aj odôvodní. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1453.]
Jarjabek, Dušan, poslanec NR SR (2021-09-28):
Ďakujem pekne za slovo, pán predsedajúci. Dámy a páni, v nadväznosti na tie slová, ktoré povedal pán podpredseda Národnej rady Ďuri Blanár, by som chcel povedať jednu vec. Aj táto schôdza, táto schôdza netradične bez zodpovedného, bez toho človeka, ktorý mal dať odpovede na všetky tieto otázky, bola nejakým spôsobom zrealizovaná no súčasnou koalíciou. Priatelia, keby ste mali 76 hlasov a keby ste tuná sedeli a záležalo by vám na tom, že teda minister Sulík chce tuná niečo povedať, vysvetliť, objasniť, tak by ste tu sedeli, zahlasovali by ste za a pán podpredseda vlády Sulík by mohol rozprávať toľko, koľko by ste si odhlasovali. Taká je pravda. Ale preto, že tu nie ste, pretože ste si to tak možno zrežírovali, že tu nie ste alebo ste niekde, ja neviem kde v pekle, nechcem použiť iný výraz, tak to dopadlo tak, ako to dopadlo. No a vám to, samozrejme, vyhovuje preto, lebo možno to vyhovuje aj Sulíkovi preto, lebo nemusíte odpovedať na všetky tie nepríjemné otázky, ktoré by v tomto pléne zazneli. Čiže je to len a len a len a len vaša réžia alebo vaša nezodpovednosť, alebo vaše chcenie, aby to takto dopadlo, lebo keby ste boli zahlasovali 76, bolo vás presne 50 pri tom hlasovaní, hej, neboli ste schopní presadiť hlasovanie tak, aby mohol Sulík rozprávať. Čiže buďte takí láskaví, nadávajte sami sebe, berte zodpovednosť za to vy, čo sa tuná v tejto chvíli deje, vy ste za to zodpovední aj so svojou poondiatou teoretickou ústavnou väčšinou, ktorú máte, nemáte. (Smiech v sále.)
B. Bugár, podpredseda NR SR: (2001-11-07):
P. Kandráč, poslanec: Vážený pán predsedajúci, kolegovia poslanci, ja si dovolím na vystúpenie pána poslanca Osuského niekoľko poznámok. Začnem tou poslednou, čo skončil, že to je 14 slov. To nie je 14 slov, to je trestná zodpovednosť, trestné stíhanie. Tak to treba postaviť, nie že 14 slov. Ja som sa nesporil, ani sa nesporím o 14 slov, ale sa sporím o trestnú zodpovednosť a trestné stíhanie. Prosím vás pekne, chceme urobiť z Trestného zákona trhací kalendár, nevážne právo? Veď zvážte, to je jedno veľmi vážne právo, žiadne takú donucovaciu silu nemá ako toto právo. To je jedna vec. A druhá vec. Chceme vytvoriť nejakú gumovú skutkovú podstatu? Čo tým sledujeme? Veď tu nikto nepovedal, pán poslanec Osuský, že sme proti tomu, aby sa stíhal fašizmus, jeho propagácia a iné podobné hnutia. Naopak, treba stíhať! A sme za to! Dokonca to, čím ste argumentovali, že genocídium, že fašistické zločiny sú vážne previnenia, my to máme i dnes v Trestnom zákone. Explicitne povedané, sú nepremlčateľné, genocídium, trestný čin genocídia máme. Takže hovorme všetko. Nie je to náš vynález. No tak za to, že to niekto niekde prijme, aj keď je to zlé, tak to akceptujme aj my?! Ďalšia vec. Treba povedať, ja beriem, treba povedať, prečo prijali takú konštrukciu aj v západnom Nemecku, aj všade inde, lebo nemali doteraz takéto niečo. Takže to tak treba povedať. A ja opätovne nie že si myslím, ale zdôrazňujem: Súčasná trestnoprávna úprava postihuje tieto útoky, ktoré tu pán Osuský vo svojom návrhu zdôvodňuje.
Kollár, Boris, predseda NR SR (2020-06-05):
Ďakujem vám, pani prezidentka, za vaše vystúpenie. Vyhlasujem krátku, päťminútovú prestávku. (Odchod prezidentky SR Zuzany Čaputovej z rokovacej sály v sprievode predsedu NR SR Borisa Kollára za zvukov fanfár.) (Krátka prestávka.) (Po prestávke.)
D. Jarjabek, poslanec: (2009-12-04):
Myslím si, že jedine jediná možnosť, aby takýto návrh veľmi logický prešiel v parlamente, je, aby v parlamente vzniklo zastúpenie všetkých politických strán – komisia, hoci to slovo je také škaredé a toľkokrát používané tu v parlamente neprešlo, ale povedzme komisia, ktorá by sa zoberala práve takýmito vecami a jednou z vecí je určite plat pána prezidenta, plat pánov prezidentov, ktorí, nech sa na to naozaj pozeráme akokoľvek, skutočne vykonávajú svoj úrad aj potom, keď už nie sú teda priamo vo funkcii, ale už sú v tzv. pofunkčnom období. Čiže určite toto treba riešiť. Lenže ten spôsob riešenia, ktorý ste si vy zvolili, podľa môjho názoru je odsúdený na neúspech. A naozaj si myslím, že by v tejto chvíli bolo dobré, keby ste, keby sme iniciovali komisiu v parlamente, ktorá by sa aj týmito vecami zaoberala, resp. keby možno Národná rada prijala uznesenie, aby takáto komisia vznikla, aby sa týmito vecami zaoberala. Bolo by to logické. Určite by bolo zabezpečené to, že nikto by z toho nevytrieskal politický kapitál, a možno by sme konečne prišli aj k nejakému normálnemu pragmatickému riešeniu. Ďakujem za pozornosť.
Heger, Eduard, poslanec NR SR (2016-09-23):
Ďakujem. Pán kolega, ja by som chcel tiež tak doplniť k tej polícii, lebo toto je, myslím si, že veľmi dôležitá skutočnosť, na ktorú tiež nesmieme zabúdať, pretože keď sa aj pozriem na pána Budaja, tak mi to pripomína, akú zlú skúsenosť zanechal vlastne bývalý režim, bývalá éra a práve v oblasti alebo v pohľade na políciu. A naozaj si myslím, že je to citeľné, že mnohí ľudia ešte tak podvedome nemajú v krvi to, čo dnes polícia má vo svojom hesle: „Pomáhať a chrániť.“ A to je veľmi dobré, že to tam je a že to začíname ľuďom prinášať, aby chápali, že polícia je tu na to, aby chránila, ale povedzme si na rovinu, mnoho ľudí si toto ešte neuvedomuje. A práve akékoľvek konanie aj ministra vnútra, ktorý stojí nad políciou, ktorý môže diskreditovať políciu, je konanie, ktoré opäť prinavracia povesť polície do starých dôb a tomuto by sme sa naozaj mali vyhnúť, a preto som vďačný, že ste to aj z tohto pohľadu nasvietili. Lebo to je dôležitý fakt. Už len toto samotné je, myslím si, že dostatočným signálom na to, aby možno minister si uvedomil, že už len to, že bude diskreditovaný alebo aj tým podozrením, že navracia staré meno polícii, ktoré tu tak dlhodobo a ťažko sa mení na dobré meno. Tak to je proste veľmi dôležitá skutočnosť a je dôležité, aby sa na ňom zamyslel, že tu naozaj nejde len o samotného pána ministra, ale ide tu o meno polície, ktoré sa tu buduje a chceme tu budovať. A tak ako aj predtým sme povedali, proste z chýb sa treba jasne poučiť a treba konať nápravu. Ďakujem.
Šuca, Peter, poslanec NR SR (2013-12-03):
Ďakujem pekne za slovo, pani predsedajúca. Keďže v rozprave v druhom čítaní bol podaný pozmeňujúci návrh, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
P. Hrušovský, predseda NR SR: (2005-02-08):
(Hlasovanie.) 139 prítomných, 61 za, 11 proti, 67 sa zdržalo. Neschválili sme návrh. Nech sa páči, ďalší návrh. M. Abelovský, poslanec: O bode 5 budeme hlasovať.
Mihál, Jozef, poslanec NR SR (2017-04-06):
Tak, tak, ja celkom súhlasím s tým, čo tu bolo povedané, kolega Jožo Rajtár. A ja by som teda trošku upozornil nielen na to, čo sa tu hovorí a kto to hovorí, ale aj na to, že kto tu nehovorí, kto tu dnes večer a v noci mlčí, hej. Kto z koaličných poslancov tu obhajuje ministra Richtera? No jeho stranícki kolegovia, samozrejme, však to je teda povinnosťou každého správneho straníka. Ale ešte som nepočul žiadneho poslanca zo strany MOST. (Reakcie pléna.) Ale áno? (Reakcia pléna.) Tak, takže jeden. Jedna faktická to bola? Takže jedna faktická za MOST. (Reakcie pléna.) A z SNS koľko rečníkov sme tu zaznamenali? No pomôžte mi. Ani jeden? To je také zaujímavé, že ako vás koaliční partneri nejako moc nedržia. Je jasné, že zahlasujú tak ako treba, ale tým mlčaním podľa mňa dávajú tak trošku svoj postoj najavo. (Reakcia pléna.) No a, pani kolegynka, tak keď chcete dodržiavať rokovací poriadok, tak po mne nevykrikujte. Ale ja viem, že ku vám to patrí, takže vykrikujte kľudne ďalej, aby ste nechytili náhodou infarkt. (Reakcie pléna.) Jasné, jasné. (Prerušenie vystúpenia predsedajúcim.)
Bagačka, Michal, poslanec NR SR (2013-03-19):
Pán predseda, dajte hlasovať o pozmeňujúcom návrhu pána poslanca Jána Hudackého.
Mierna, Anna, poslankyňa NR SR (2021-01-12):
Ďakujem pekne za slovo. Pán kolega, len zopár poznámok som si napísala. Po prvé, u nás sú veľké fabriky a tieto fabriky testujú bez toho, aby sme im to my prikázali, majú o to záujem. Prosia nás, aby sme im s tým pomohli. Majú záujem o tom, aby im tam chodili ľudia robiť tí, ktorí sú zdraví, a sami si ich testujú na dennej báze. Zajtra máme krízový štáb okresu, budeme o tomto jednať. Druhá vec, druhé klamstvo. Hovorili ste, že do škôlok, ktoré sme otvárali v pondelok pre pracovníkov kritickej infraštruktúry, bolo treba testy. Nebolo treba testy. Sama som primátorka okresného mesta, viem, o čom hovorím. Ďalšia vec, ktorou ste klamali, že ako vyzerajú nemocnice. Nemocnice nás prosia o to, aby bol núdzový stav, pretože im pomáhame zvládať túto situáciu. Je to aj o tom, že im pomáhame znižovať náklady, resp. štát im preplatí náklady, na ktoré by sa samy museli podieľať. Ja chcem len povedať, že ako to hovoríte o tom, že čo, kto môže chodiť do roboty a čo nemôže. Tie veľké fabriky fungujú. Ja sa pýtam, my sme na hraniciach s Českou republikou, máme neďaleko do Rakúska, ten systém je tam podobný, to isté. To znamená, takisto ľudia chcú chodiť do roboty, služby sú tam zatvorené, reštaurácie, pretože zabraňujú šíreniu koronavírusu. A chcem sa vás opýtať. Ja som zachytila správu o tom, že aj v Japonsku majú problém s tým, že sa tam ten vírus šíri napriek tomu, že sú tam nastavené tieto pravidlá. Takže nie je to len otázka Slovenska. Je to okolitý celosvetový problém, nielen v Európe, ale na celom svete. A tie pravidlá nedokážu vždycky zachytiť ten vírus, ktorý sa šíri bez toho, aby tie pravidlá boli nastavené áno alebo nie. Takže nájdite nám vy nejaké riešenie iné, ktoré by bolo zmysluplné, a dokázali by sme tento vírus zastaviť. Ďakujem pekne.
Dobeš, Peter, poslanec NR SR (2022-09-20):
Pán predsedajúci, sme v treťom čítaní, otvorte, prosím rozpravu.
Zmajkovičová, Renáta, podpredsedníčka NR SR (2013-09-05):
Ďakujem, pán minister. Ďalšiu otázku položil pán poslanec Elemér Jakab ministerke zdravotníctva Zuzane Zvolenskej: „Nedávno bolo zrušené novorodenecké a gynekologické oddelenie nemocnice v Kráľovskom Chlmci v znamení optimalizácie slovenského zdravotníctva. Dovoľte, aby som sa vás opýtal, či týmto krokom chcete riešiť 30-percentnú nezamestnanosť, ktorá postihuje oblasť Kráľovský Chlmec, Kapušany, Trebišov, alebo tento krok slúži na riešenie demografického problému v tejto oblasti.“ Pani ministerka, nech sa páči.
Mičovský, Ján, poslanec NR SR (2015-05-26):
Ďakujem za slovo, vážená pani podpredsedníčka. Ďakujem aj pánovi podpredsedovi Figeľovi. Myslím si, že je to presne v tej skupine zákonov, ktoré nepodporiť jednoducho nie je možné, nakoľko ten zákon je logicky konštruovaný a je dobovo veľmi presný. Potrebujeme ho. Okrem toho sa mi aj veľmi páčilo to prirovnanie, že teda tá úcta k tradíciám nie je prenášanie popola, ale, naopak, prenášanie živého odkazu a vyťaženie toho dobrého, čo existuje v našej histórii, a použite toho aj do budúcnosti. A myslím si, že život je naozaj režisér veľmi dobrý, lepší ako my ľudia, lebo aj na dnešok nám pripravil celkom peknú kontinuitu, že po tomto dôležitom a podporyhodnom zákone prichádza poobede na rad laznícky zákon, zákon, ktorý poukazuje na obrovské tradície slovenskej krajiny a zároveň aj veľmi presne ako keby vychádzal z princípov tohto zákona o rodinnom podnikaní, pretože na slovenských lazoch generácie rodín úspešne podnikali, pracovali, žili, zveľaďovali krajinu, žili pre seba, ale žili aj pre krajinu a my stále toto ovocie tohto dedičstva ešte máme možnosť užívať, ale, pozor, je tu problém, tikajú tu hodinky pomerne blízko k dvanástej a slovenským lazom treba pomôcť. Takže nechcem povedať, že toto využívam ako na nejaké entrée pre laznícky zákon, ale vidím v tom kontinuitu, ktorú napísal život. A napísal ju dobre. Ďakujem.
Kollár, Boris, predseda NR SR (2023-03-23):
Prosím, prezentujme sa a hlasujeme. (Hlasovanie.) Prítomných 137 poslancov, za 61, proti 14, zdržalo sa 62. Konštatujem, že Národná rada sa uzniesla, že tento návrh zákona, nebude pokračovať v rokovaní o tomto návrhu zákona. Ďalej prosím spravodajcu z výboru pre pôdohospodárstvo a životné prostredie poslanca Tomáša Šudíka, aby uviedol hlasovanie o bode 132 programu. Je to prvé čítanie návrhu poslanca Linharta na vydanie zákona, ktorým sa mení a dopĺňa zákon č. 178/98 Z. z. o podmienkach predaja výrobkov, poskytovaní služieb na trhových miestach. Je to tlač 1344. [Hlasovanie o návrhu poslanca Národnej rady Slovenskej republiky Patricka Linharta a vydanie zákona, ktorým sa mení a dopĺňa zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších prepisov , tlač 1344.]
Viskupič, Jozef, poslanec NR SR (2016-07-07):
Chcel by som dať procedurálny návrh, ale až keď dorozpráva pani poslankyňa Vaľová. (Prerušenie vystúpenia podpredsedníčkou NR SR.)
Ďuriš Nicholsonová, Lucia, podpredsedníčka NR SR (2018-10-18):
Jedna faktická poznámka na vaše vystúpenie. Končím možnosť prihlásiť sa. Pán poslanec Mihál.
Sulík, Richard, predseda NR SR (2011-02-11):
Na faktické poznámky reaguje pán poslanec Kalist.
Pellegrini, Peter, podpredseda NR SR (2020-04-28):
Pán poslanec Habánik.
Bittó Cigániková, Jana, poslankyňa NR SR (2021-12-09):
Vážený pán predsedajúci, kolegyne, kolegovia, ako spoločná spravodajkyňa výboru... prepáčte, len sa mi toto šmýka... (rečníčka si upravuje respirátor na tvári) ako spoločná spravodajkyňa výboru predkladám spoločnú správu k vládnemu návrhu zákona o kategorizácii ústavnej zdravotnej starostlivosti a o zmene a doplnení niektorých zákonov (tlač 706). Vládny návrh zákona prerokovali ústavnoprávny výbor a výbor pre zdravotníctvo. Výbor pre verejnú správu a regionálny rozvoj nerokoval o návrhu zákona, nakoľko v zmysle zákona o rokovacom poriadku nebol uznášaniaschopný. Ústavnoprávny výbor NR SR súhlasí s návrhom zákona a odporučil Národnej rade návrh zákona schváliť. Výbor pre zdravotníctvo súhlasil s predloženým návrhom zákona a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov odporúča Národnej rade vládny návrh zákona (tlač 706) schváliť s pozmeňujúcimi a doplňujúcimi návrhmi. Spoločná správa obsahuje 237 pozmeňujúcich návrhov. Súčasne výbor navrhol, aby sa o bodoch 1 až 237 hlasovalo spoločne s návrhom gestorského výboru schváliť. Spoločná správa výborov bola schválená uznesením č. 120 z 9. decembra 2021, kde ma výbor poveril za spoločnú spravodajkyňu k predloženému návrhu zákona a poslancov Mareka Krajčího a Mareka Šefčíka za náhradníkov za spravodajcu. Ešte by som chcela poprosiť, aby bol upravený v spoločnej správe v bode 8 preklep, namiesto slov 16 až 18 má byť správne 16 a 17. Ďakujem pekne, pán predsedajúci, prosím, otvorte rozpravu.
J. Baška, minister obrany SR: (2009-10-27):
Predložený návrh zákona súčasne reaguje na niektoré poznatky vyplývajúce z aplikácie platnej právnej úpravy týkajúcej sa ochrany vzdušného priestoru Slovenskej republiky a obsahuje aj niektoré legislatívnotechnické úpravy. Vážená pani podpredsedníčka, panie poslankyne, páni poslanci, dovoľujem si vás požiadať, aby ste predložený návrh zákona postúpili do tretieho čítania. Ďakujem za pozornosť.
K. Sárközy, poslankyňa: (2008-10-29):
Povedali ste okrem iného aj to, že výbor jasne konštatoval, pani poslankyňa, koaličná väčšina vo výbore konštatovala, že pozmeňujúce návrhy, ktoré prostredníctvom opozičných poslancov podali tí, ktorých sa tento zákon bytostne týka, vás nezaujíma, pretože za ne ste nehlasovali. Takže vyjadrujme sa tu tak, ako to je. A mám taký dojem, že v tejto snemovni sa šíri nejaká epidémia, pretože koaličná väčšina chce poslancov Strany maďarskej koalície  zavolať na koberec, máme im vysvetľovať, čo sme, kde boli, čo robili a teraz ste išli o krok ďalej. Chcete ma predvolať na koberec vy, aby som vám vysvetlila, kedy, s kým a ako som sa stretla. Či sa vám to páči, či nie, či v minulom volebnom období, či v tomto pravidelne sa stretávam s ľuďmi s ťažkým zdravotným postihnutím. Takisto sa pravidelne stretávam s ľuďmi, ktorí okrem toho majú aj zdravotné problémy. Nebolo mi to problém stretávať sa s nimi minule ani teraz. A už len na dôvažok tá posledná veta. Pani poslankyňa, no, nemyslite si, že ma vy vôbec niekedy vyprovokujete. To snáď nie.
R. Madej, poslanec: (2006-10-20):
Národná rada Slovenskej republiky uznesením č. 53 zo 6. septembra 2006 pridelila vládny návrh zákona o poskytovaní vianočného príspevku niektorým poberateľom dôchodku a o doplnení niektorých zákonov na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporúčali schváliť Ústavnoprávny výbor Národnej rady Slovenskej republiky uznesením č. 21 z 11. októbra 2006, Výbor Národnej rady Slovenskej republiky pre financie, rozpočet a menu svojím uznesením č. 28 z 12. októbra 2006 a Výbor Národnej rady Slovenskej republiky pre sociálne veci a bývanie uznesením č. 13 z 10. októbra 2006. Výbory Národnej rady Slovenskej republiky, ktoré návrh zákona prerokovali, prijali 5 pozmeňujúcich a doplňujúcich návrhov, ktoré sú uvedené pod bodom IV spoločnej správy. Všetky pozmeňujúce a doplňujúce návrhy odporúča gestorský výbor schváliť. Gestorský výbor na základe stanovísk výborov k vládnemu návrhu zákona o poskytovaní vianočného príspevku niektorým poberateľom dôchodku a o doplnení niektorých zákonov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorskému výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky uvedený návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o bodoch 1 až 5 uvedených v IV časti tejto spoločnej správy spoločne s návrhom gestorského výboru schváliť. Gestorský výbor súčasne určil spoločného spravodajcu výborov Róberta Madeja na prerokovanie návrhu zákona v druhom a treťom čítaní v Národnej rade Slovenskej republiky a informovanie Národnej rady Slovenskej republiky o výsledku rokovania výborov a odôvodnenie návrhu a stanoviska gestorského výboru. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie pod č. 14 zo 17. októbra 2006. Pán predsedajúci, prosím, otvorte rozpravu v druhom čítaní.
V. Palko, minister vnútra SR: (2004-12-02):
Čiže odpoveď na túto širšiu otázku dá v budúcnosti odpoveď aj na tieto špecifické otázky, ktoré ste položili. Ďakujem.
Laššáková, Jana, podpredsedníčka NR SR (2012-05-10):
Pani poslankyňa Nachtmannová.
Kvorka, Ján, poslanec NR SR (2017-05-11):
Keďže boli v rozprave podané pozmeňujúce návrhy, v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
P. Hrušovský, predseda NR SR: (2005-02-08):
(Hlasovanie.) 138 prítomných, 59 za, 79 sa zdržalo. Neschválili sme pozmeňujúce návrhy pod bodmi 1, 2, 3, 4, 10 a 11 pána poslanca Miklušičáka. Budeme hlasovať, pán spoločný spravodajca,...? M. Abelovský, poslanec: Ešte teraz, pán predseda, zrejme žiadam o 2-minútovú prestávku, musím si urobiť evidenciu.
Danko, Andrej, predseda NR SR (2016-09-09):
Ďakujem. Ak je všeobecný súhlas, navrhujem, aby sme vyhoveli pánovi poslancovi Klusovi. (Minúta ticha.) Ďakujem. Vážené poslankyne, vážení poslanci, pokračujeme. S faktickými poznámkami sa prihlásilo sedem poslancov. S faktickou poznámkou pán poslanec Jaroslav Paška a pripraví sa pán Radovan Baláž. (Pokračovanie rokovania o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Hrušovský, Pavol, podpredseda NR SR (2010-10-15):
Hlasujeme, páni poslanci, o návrhu. (Hlasovanie.) 139 prítomných, 78 za návrh, 17 proti, 44 sa zdržalo. Návrh sme schválili. Prosím ďalší návrh.
M. Hort, podpredseda NR SR: (2008-05-20):
A otváram všeobecnú rozpravu. Konštatujem, že písomne som dostal do rozpravy prihlášky týchto poslancov a poslankýň: za poslanecký klub SDKÚ – DS pani Lucie Žitňanskej, za poslanecký klub SMK pána Lászlóa Miklósa. A ďalej písomne sú ešte prihlásení pán Pavol Frešo a Jarmila Tkáčová. Dávam teraz slovo pani Lucii Žitňanskej, ktorá vystúpi za poslanecký klub SDKÚ – DS. Nech sa páči.
J. Burian, poslanec: (2004-03-03):
A druhá taká faktická poznámka. Nechápem, prečo akciová spoločnosť vytvára pri svojom založení rezervný fond vo výške jedného percenta. Zvyklosťou je minimálne vo výške 5 % a doplnenie ďalšieho alebo doplnenie ďalších súm zo zisku na doplnenie vyššieho rezervného fondu. Takže rád by som akože počul odpoveď na tieto otázky. Ďakujem.
V. Veteška, podpredseda NR SR: (2008-06-19):
Pýtam sa, kto sa ústne hlási do rozpravy. Nikto sa nehlási do rozpravy. Vyhlasujem rozpravu za skončenú. Prerušujem rokovanie o tomto bode programu. Pani poslankyne, páni poslanci, prosím o niekoľko minút trpezlivosti, pretože prišiel pán podpredseda Číž, že zastúpi pána predsedu Pašku pri pokračovaní prerokovania v bode, ktorý sme prerušili v rozprave, o vedení evidencie účasti poslancov na rokovaniach schôdzí Národnej rady Slovenskej republiky. Pán predseda nebol prítomný, ale práve sa dostavil do Národnej rady, tak o malú chvíľu príde a sadne si na miesto určené pre spravodajcov. A pripraví sa do rozpravy posledný ústne prihlásený pán poslanec Pavol Abrhan. Je tu? Ale nie je tu pán poslanec Abrhan. Dobre, takže keď tu nie je pán predseda, pán podpredseda Národnej rady zastúpi. A už je tu pán predseda. Pán predseda, ale nie je tu posledný prihlásený do rozpravy pán Abrhan. Stráca poradie. A keďže je jediný, takže jedine, že by som ukončil rozpravu a pán predseda, ak by ste si želali mať záverečné slovo. Koniec. No spravodajca nie je. Prerušujem rokovanie o evidencii účasti poslancov na rokovaniach schôdzí Národnej rady.
Kollár Boris, predseda NR SR (2020-05-20):
Prosím, prezentujme sa a hlasujeme. (Hlasovanie.) Prítomných 128 poslancov, za 118, proti žiadny, zdržalo sa 10. Konštatujem, že sme schválili uznesenie k Výročnej správe Slovenského pozemkového fondu. Budeme pokračovať hlasovaním o návrhu Zahraničného výboru Národnej rady Slovenskej republiky na vymenovanie poslancov Národnej rady za vedúcich stálych delegácií Národnej rady do medzinárodných parlamentných organizácií a ich členov (tlač 99). Dávam slovo predsedovi zahraničného výboru poslancovi Jurajovi Blanárovi, aby hlasovanie uvádzal, najskôr o návrhoch podaných v rozprave. (Hlasovanie o návrhu Zahraničného výboru Národnej rady Slovenskej republiky na vymenovanie poslancov Národnej rady Slovenskej republiky za vedúcich stálych delegácií Národnej rady Slovenskej republiky do medzinárodných parlamentných organizácií a ich členov, tlač 99.)
Blanár, Juraj, podpredseda NR SR (2022-02-15):
Ďakujem. Otváram všeobecnú rozpravu. Vážené panie poslankyne, páni poslanci, písomnú prihlášku som neobdržal. Takže dávam možnosť prihlásiť sa ústne do rozpravy. Konštatujem, že nikto sa neprihlásil do rozpravy. Preto vyhlasujem všeobecnú rozpravu za uzavretú. Chce sa pani navrhovateľka v záverečnom slove vyjadriť? (Reakcia ministerky.) Nie. Pán spravodajca? (Reakcia spravodajcu.) Rovnako nie. Prerušujem rokovanie o tomto bode programu. Pristúpime k ďalšiemu... Ďakujem pani ministerke aj pánovi spravodajcovi. A pristúpime k ďalšiemu bodu schváleného programu, ktorým je prvé čítanie o vládnom návrhu zákona o zmene a doplnení niektorých zákonov v súvislosti s novými sídlami a obvodmi okresných súdov . Vládny návrh zákona má, je pod parlamentnou tlačou 849, návrh na jeho pridelenie na prerokovanie výborom je v rozhodnutí 880. Udeľujem slovo pani ministerka spravodlivosti, ktorá tento návrh zákona uvedie v snemovni.
Pellegrini, Peter, predseda NR SR (2024-02-08):
Prezentujme sa a hlasujme o bode č. 24 z druhého pozmeňujúceho návrhu pána poslanca Galka. (Hlasovanie.) Prítomných 127, za 87, proti 1, zdržalo sa 35, 4 nehlasovali. Konštatujem, že sme tento bod sme schválili.
V. Veteška, podpredseda NR SR: (2005-02-08):
Teraz žiadam predsedu výboru pre pôdohospodárstvo poslanca Miroslava Maxona, aby podal informáciu o výsledku prerokovania týchto materiálov vo výbore. Pán poslanec, máte slovo. M. Maxon, poslanec: Ďakujem pekne. Vážený pán podpredseda, vážený pán minister, dámy a páni, Výbor Národnej rady Slovenskej republiky pre pôdohospodárstvo predkladá správu o výsledkoch prerokovania Analýzy súčasného stavu prác na transformácii štátneho podniku Lesy Slovenskej republiky (tlač 977a). Analýzu súčasného stavu prác na transformácii štátneho podniku Lesy Slovenskej republiky pridelil predseda Národnej rady Slovenskej republiky rozhodnutím č. 992 z 27. decembra 2004 Výboru Národnej rady Slovenskej republiky pre pôdohospodárstvo s tým, že Národnej rade Slovenskej republiky podá správu o výsledkoch prerokovania uvedeného materiálu vo výbore. Výbor Národnej rady Slovenskej republiky pre pôdohospodárstvo prerokoval predmetnú správu 25. januára. Uznesením č. 287 odporučil Národnej rade Slovenskej republiky konštatovať, že nebolo naplnené uznesenie Národnej rady Slovenskej republiky č. 1330 z 2. novembra 2004 v bodoch 3, 4, 5 a 6. Schválil aj túto správu o výsledkoch prerokovania správy vo výbore uznesením č. 294. Výbor Národnej rady Slovenskej republiky pre pôdohospodárstvo poveril predsedu výboru Ing. Miroslava Maxona predložiť a predniesť na schôdzi Národnej rady Slovenskej republiky správu o prerokovaní uvedeného materiálu vo výbore Národnej rady Slovenskej republiky. Vážené dámy a páni, návrh uznesenia máte ako prílohu tlače 977a. Projekt transformácie štátneho podniku Lesy Slovenskej republiky pridelil predseda Národnej rady Slovenskej republiky rozhodnutím č. 993 z 29. decembra 2004 Výboru Národnej rady Slovenskej republiky pre pôdohospodárstvo s tým, že Národnej rade Slovenskej republiky podá správu o výsledku prerokovania uvedeného materiálu vo výbore. Výbor Národnej rady Slovenskej republiky pre pôdohospodárstvo prerokoval uvedenú správu 25. januára 2005. Uznesením č. 288 odporučil Národnej rade Slovenskej republiky konštatovať, že nebolo naplnené uznesenie Národnej rady Slovenskej republiky č. 1330 z 2. novembra 2004 v bodoch 3, 4, 5 a 6. Schválil aj správu o výsledkoch prerokovania uvedenej správy vo výbore uznesením č. 295. Výbor Národnej rady Slovenskej republiky pre pôdohospodárstvo rovnako poveril predsedu výboru predložiť a predniesť na schôdzi Národnej rady Slovenskej republiky správu o prerokovaní uvedeného materiálu vo Výbore Národnej rady Slovenskej republiky pre pôdohospodárstvo.
Hrnčiar, Andrej, podpredseda NR SR (2017-04-07):
Pán poslanec Marosz.
Sulík, Richard, predseda NR SR (2010-11-03):
Ďakujem. Dávame teraz hlasovať o návrhu pána poslanca Lazára.
Bugár, Béla, podpredseda NR SR (2011-06-30):
Pán spravodajca, chcete sa vyjadriť k rozprave? Nie. Ďakujem. Prerušujem rokovanie o tomto bode programu. Ďalej nasleduje prvé čítanie o vládnom návrhu zákon o liekoch a zdravotníckych pomôckach, tlač 403. Prosím teraz ministra zdravotníctva pána Ivana Uhliarika, aby vládny návrh zákona uviedol. (Rokovanie o vládnom návrhu zákona o liekoch a zdravotníckych pomôckach a o zmene a doplnení niektorých zákonov , tlač 403.)
Paška, Pavol, predseda NR SR (2013-05-15):
(Hlasovanie.) 146 prítomných, 128 bolo za, 18 sa zdržali. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Figeľ, Ján, podpredseda NR SR (2014-09-18):
Ďakujem pekne. Netreba reagovať. Pochvala je prijatá. Nech sa páči, ďalším rečníkom je Alojz Hlina.
Hrušovský, Pavol, podpredseda NR SR (2011-03-23):
Hlasujeme o návrhu. (Hlasovanie.) 147 prítomných, 79 za návrh, 67 proti, 1 sa zdržal. Návrh sme schválili. Prosím, ďalší návrh.
Šefčík, Marek, poslanec NR SR (2023-03-17):
No. Dobre. Mám málo času už, tak prečítam disponibilné hodiny. Prvý ročník dve, druhý ročník tri, tretí ročník dve, štvrtý ročník jedna. A druhý stupeň, tri, štyri, štyri, tri, päť. Kiežby ich bolo viac, tých disponibilných hodín, ale, bohužiaľ, je ich len toľko a pán exminister narážal na štvrtý ročník prvého stupňa, teda základnej školy, kde je jedna a tým pádom cirkevná škola nemá disponibilnú hodinu, lebo ju automaticky dáva na náboženstvo. Toto vnímam ako problém, že keď sa nenájdu peniaze na navýšenie počtu hodín, navýšenie nad ten rámcový vzdelávací plán, rámcový učebný plán, a nedá sa o jednu hodinu navyše, ja by som bol za, aby hlavne na prvom stupni sme dali jednu hodinu navyše práve na telesnú výchovu a ponechali disponibilné hodiny tak, ako sú. Keď nenájdeme peniaze na to, tak tie školy podľa toho zákona budú nútené brať z disponibilných hodín. Chcel som, aby to tu odznelo, áno, taká je pravda a ja verím, že v druhom čítaní nájdeme konsenzus, nájdeme nejaký pozmeňujúci návrh, prípadne ministerstvo nájde peniaze na to, aby sa tie hodiny telesnej výchovy nedávali na úkor disponibilných hodín, pretože to spôsobí školám naozaj dosť veľké problémy, predovšetkým cirkevným, ale aj ostatným. Ďakujem pekne za pozornosť.
Sulík, Richard, predseda NR SR (2011-03-30):
Ďakujem. S faktickými poznámkami sa neprihlásil nikto. Pán poslanec Brocka.
M. Číž, podpredseda NR SR: (2007-12-11):
(Hlasovanie.) Prítomných 141 poslancov, za návrh 106 poslancov, proti 19 poslancov, zdržalo sa 15 poslancov, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na jeho prerokovanie v druhom čítaní. Teraz, vážené kolegyne, kolegovia, nasleduje hlasovanie v prvom čítaní o návrhu poslancov Národnej rady Slovenskej republiky Branislava Bačíka a Viliama Jasaňa na vydanie zákona, ktorým sa mení zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov . Slovo má spravodajca Peter Miššík z ústavnoprávneho výboru.
Pavelka, Radoslav, poslanec NR SR (2018-10-18):
Ďakujem pekne. Áno, máte pravdu, zmýlil som sa, beriem. Ale na druhej strane to nič nemení na tej podstate, hej? Vôbec to na tom nič nemení, že práve najviac postihnutí budú naši, postihnuté budú naše domáce reťazce. Je úplne jedno, ako to terminologicky nazveme, ale to je fakt. Proste keď niekto menej zarobí a vy mu z toho mála veľa zoberiete, tak jednoducho bude o to viac postihnutý a bude mať veľký problém. Keď niekto zarobí veľa, zoberiete mu niečo, určite to znesie skorej. Takže to je podstatné. K tomu, čo povedala pani ministerka. Nuž, viete, nahovoríme toho naozaj všetci veľmi veľa, ale podstatné je to, čo sa stane realitou. To znamená, ako to bude vytvorené a aké tam budú naozaj pravidlá. Veď aj v návrhu zákona sa hovorí, najmä budú využité. Čo je najmä? Takže počkajme si na to, aké to bude naozaj, a potom to budeme hodnotiť, ale preto si myslím, že práve preto ste to mali predložiť na komplet tak, ako to má, aby tieto pochybnosti, ktoré máme oprávnené, určite boli mimo toho. Ďakujem pekne.
Číž, Miroslav, podpredseda NR SR (2015-10-30):
Pán poslanec Blaha.